На основу члана 45. став 1. Уредбе о методологији управљањa јавним политикама, анализи ефеката јавних политика и прописа и садржају појединачних докумената јавних политика („Службени гласник РС”, брoj 8/19) и члана 41. Пословника Владе („Службени гласник РС”, бр. 61/06 – пречишћен текст, 69/08, 88/09, 33/10, 69/10, 20/11, 37/11, 30/13, 76/14 и 8/19 – др. пропис), на предлог Министарства за рад, запошљавање, борачка и социјална питања,

Одбор за привреду и финансије одређује

ПРОГРАМ ЈАВНЕ РАСПРАВЕ

О ПРЕДЛОГУ СТРАТЕГИЈЕ ЗАПОШЉАВАЊА

У РЕПУБЛИЦИ СРБИЈИ ЗА ПЕРИОД ОД 2021. ДО 2026. ГОДИНЕ

1. У поступку припреме Стратегије запошљавања у Републици Србији за период од 2021. до 2026. године, којом се уређује област активне политике запошљавања, Министарство за рад, запошљавање, борачка и социјална питања спроводи јавну расправу о Предлогу стратегије запошљавања у Републици Србији за период од 2021. до 2026. године (у даљем тексту: Предлог стратегије), који је саставни део овог програма.

2. Јавна расправа о Предлогу стратегије спроводи се у периоду од 25. децембра 2020. до 13. јануара 2021. године.

3. Учесници у јавној расправи о Предлогу стратегије су представници Радне групе за израду Предлога стратегије запошљавања у Републици Србији за период од 2021. до 2026. године, представници надлежних државних органа, органа аутономне покрајине, органа јединица локалне самоуправе, стручњаци у овој области, као и друге заинтересоване стране.

4. Предлог стратегије биће објављен на интернет страници Министарства за рад, запошљавање, борачка и социјална питања и на порталу е-управе.

5. Примедбе, предлози и сугестије достављају се Министарству за рад, запошљавање, борачка и социјална питања путем електронске поште на   
e-mail адресу [javnaraspravastratzap@minrzs.gov.rs](mailto:javnaraspravastratzap@minrzs.gov.rs) или путем поште на адресу Министарство за рад, запошљавање, борачка и социјална питања, Немањина 22-26, 11 000 Београд, са назнаком: „За јавну расправу о Предлогу стратегије запошљавања у Републици Србији за период од 2021. до 2026. године”.

6. По окончању јавне расправе Министарство за рад, запошљавање, борачка и социјална питања анализираће све примедбе, предлоге и сугестије учесника у јавној расправи и сачиниће извештај о спроведеној јавној расправи о Предлогу стратегије и исти објавити на интернет страници Министарства за рад, запошљавање, борачка и социјална питања и на порталу е-управе најкасније седмог радног дана од дана окончања јавне расправе.

7. Овај програм, ради реализације, доставити Министарству за рад, запошљавање, борачка и социјална питања, које ће јавни позив за учешће у јавној расправи са овим програмом објавити на својој интернет страници и на порталу е-управе.

05 Број: 101-10777/2020

У Београду, 23. децембра 2020. године

ОДБОР ЗА ПРИВРЕДУ И ФИНАНСИЈЕ

|  |  |  |
| --- | --- | --- |
|  | |  | | --- | | ПРЕДСЕДАВАЈУЋА  СЕДНИЦОМ ОДБОРА  Татјана Матић | |